CELEX: 62009CJ0518
Language: et
Date: 2011-07-21 00:00:00
Title: Euroopa Kohtu otsus (viies koda), 21. juuli 2011. # Euroopa Komisjon versus Portugali Vabariik. # Liikmesriigi kohustuste rikkumine - Asutamisvabadus ja teenuste osutamise vabadus - Tegutsemine kinnisvaratehingute valdkonnas. # Kohtuasi C-518/09.

Euroopa Kohtu (viies koda) 21. juuli 2011. aasta otsus – komisjon vs. Portugal
      (kohtuasi C‑518/09)
      Liikmesriigi kohustuste rikkumine – Asutamisvabadus ja teenuste osutamise vabadus – Tegutsemine kinnisvaratehingute valdkonnas
      1.                     Asutamisvabadus – Teenuste osutamise vabadus – Piirangud – Siseriiklikud õigusnormid, milles ei tehta kinnisvara vahendusäriühingute
            ja kinnisvaramaaklerite puhul asutamisvabadusel ja teenuste osutamise vabadusel vahet – Teises liikmesriigis asutatud kinnisvara
            vahendusäriühingutele ja kinnisvaramaakleritele seatud kohustus luua asjaomases liikmesriigis teenuste osutamiseks selles
            riigis kinnisvaraagentuur – Lubamatus – Põhjendatus – Puudumine (ELTL artiklid 49 ja 56) (vt punktid 61–75, 87 ja resolutsioon)
      2.                     Teenuste osutamise vabadus – Piirangud – Siseriiklikud õigusnormid, millega esiteks pannakse kinnisvara vahendusäriühingutele
            ja kinnisvaramaakleritele kohustus sõlmida kindlustusleping vastavalt selle liikmesriigi õigusele ning kohustus omada positiivset
            omakapitali, ja teiseks allutatakse need äriühingud siseriikliku ehitussektorit haldava ametiasutuse distsiplinaarkontrollile
            – Lubamatus – Põhjendatus – Puudumine (ELTL artikkel 56) (vt punktid 76–84, 87 ja resolutsioon)
      3.                     Teenuste osutamise vabadus – Piirangud – Siseriiklikud õigusnormid, millega pannakse kinnisvara vahendusäriühingutele kohustus
            tegutseda üksnes oma tegevusvaldkonnas, välja arvatud kolmandatele isikutele kinnisvara haldamisteenuste osutamine, ja kinnisvaramaakleritele
            kohustus tegutseda üksnes oma tegevusvaldkonnas – Lubamatus – Põhjendatus – Puudumine (ELTL artikkel 56) (vt punktid 64–66,
            85–87 ja resolutsioon)
      Ese
      
         
               Liikmesriigi kohustuste rikkumine – ELTL artiklite 49 ja 56 rikkumine – Tegutsemine kinnisvaratehingute valdkonnas
            Resolutsioon
      1.      Kuna Portugali Vabariik
      –      võimaldab kinnisvara vahedustehinguid teha vaid kinnisvaraagentuuri kaudu;
      –      kohustab teistes liikmesriikides asutatud kinnisvara vahendusäriühinguid ja kinnisvaramaaklereid sõlmima vastutuskindlustuse
         lepingu vastavalt Portugali õiguses kehtestatud tingimustele;
      
      –      kohustab teistes liikmesriikides asutatud kinnisvara vahendusäriühinguid omama positiivset omakapitali vastavalt Portugali
         õiguses kehtestatud tingimustele, ja
      
      –      allutab teistes liikmesriikides asutatud kinnisvara vahendusäriühingud ja kinnisvaramaaklerid Instituto de Construção e do
         Imobiliário IP distsiplinaarkontrollile;
      
      on ta rikkunud ELTL artiklist 56 tulenevaid kohustusi, ning kuna ta
      –      pani kinnisvara vahendusäriühingutele kohustuse tegeleda üksnes kinnisvara vahendustegevusega, välja arvatud kolmandatele
         isikutele kinnisvara haldamisteenuste osutamise puhul, ja
      
      –      pani kinnisvaramaakleritele kohustuse tegutseda üksnes kinnisvaramaakleritena,
      on ta rikkunud ELTL artiklitest 49 ja 56 tulenevaid kohustusi.
      
         
                  2.
               
               
                  
               
               
                  	Mõista kohtukulud välja Portugali Vabariigilt.